Kamu bisa jelasin ke aku soal Lapangan Terbang Frankfurt dalam bahasa melayu?

Lapangan Terbang Antarabangsa Frankfurt , atau dalam Bahasa Jerman sebagai Rhein-Main-Flughafen, Flughafen Frankfurt am Main or Frankfurt Airport, terletak berhampiran dengan Frankfurt am Main, Jerman. Ia merupakan Lapangan Terbang yang terbesar di Jerman dan antara merupakan hab terpenting bagi penerbangan antarabangsa di seluruh dunia. Ia diurus tadbir oleh Fraport AG. Dari tahun 1947 sehingga tahun 2005, terdapat Pangkalan Tentera Udara Amerika Syarikat di bahagian selatannya.

Lufthansa, syarikat penerbangan kebangsaan Jerman menjadikan Lapangan Terbang Antarabangsa Frankfurt sebagai hab utamanya. Namun begitu Lufthansa terpaksa membahagikan penerbangan antara Lapangan Terbang Antarabangsa Frankfurt  dan   Lapangan Terbang Antarabangsa Franz Josef Strauß Munich  kerana keupayaan Lapangan Terbang Antarabangsa Frankfurt  telah mencapai tahap maksimum.

Lapangan Terbang Antarabangsa Frankfurt menyediakan perkhidmatan destinasi penerbangan melebihi Lapangan Terbang Antarabangsa Heathrow  London, dimana 265 adalah penerbangan tanpa henti. Tetapi dari segi trafik penumpang, Lapangan Terbang Antarabangsa Frankfurt berada dikedudukan ketiga di belakang  Lapangan Terbang Antarabangsa Heathrow, London dan Lapangan Terbang Antarabangsa Charles de Gaulle,Paris.

Trafik penumpang di Lapangan Terbang Antarabangsa Frankfurt dalam tahun 2005 adalah sebanyak 52,219,412, berbanding 67,915,389 di Lapangan Terbang Heathrow, London, dan 53,756,200 di Lapangan Terbang Charles de Gaulle.

Dari segi pergerakan kapal terbang, Lapangan Terbang Antarabangsa Frankfurt berada di kedudukan kedua di Eropah dengan 490,147 pergerakan kapal terbang, berbanding Lapangan Terbang Charles de Gaulle (522,619) and Lapangan Terbang Heathrow (477,888).

Dari segi trafik kargo, Lapangan Terbang Antarabangsa Frankfurt berada di kedudukan kedua di Eropah dengan pengendalian 1,963,141 Tan Metrik Kargo, berbanding Lapangan Terbang Charles de Gaulle (2,010,000 Tan Metrik ) and Lapangan Terbang Heathrow (1,389,591 Tan Metrik).

Walau bagaimanapun terdapat rancangan untuk memperbesarkan Lapangan Terbang Antarabangsa Frankfurt  dengan pembinaan Landasan ke-4 dan Terminal 3. Pengubahsuaian ke atas Terminal dan landasan, termasuk pembinaan sebuah hangar baru, bagi membolehkan Lapangan Terbang Antarabangsa Frankfurt menyediakan perkhidmatan kepada kapal terbang Airbus A-380 telah dijalankan.

Pembinaan Landasan keempat dan Terminal 3 telah mengalami kelewatan kerana terdapat isu alam sekitar yang timbul. Namun begitu pihak Fraport AG optimis pembinaan landasan ke-4 dan Terminal 3 akan siap menjelang tahun 2010 bagi meningkatkan kapasiti Lapangan Terbang Antarabangsa Frankfurt daripada 56 juta penumpang setahun kepada 81 juta penumpang setahun.